**Legyesbénye Község Önkormányzata Képviselő-testületének 12/2023. (VI. 28.) önkormányzati rendelete**

**a hulladékgazdálkodási közszolgáltatásról szóló 2/2016. (III.31.) önkormányzati rendelet hatályon kívül helyezéséről**

Legyesbénye Község Önkormányzata Képviselő- testülete a jogalkotásról szóló 2010. évi CXXX. törvény 13. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőt rendeli el:

**1. §**

Hatályát veszti a hulladékgazdálkodási közszolgáltatásról szóló 2/2016.(III.31.) önkormányzati rendelet.

**2. §**

Ez a rendelet 2023. július 1-jén lép hatályba.

Lengyelné Bús Zita Barta Csilla

polgármester jegyző

A rendelet kihirdetve: 2023. június 28.

Barta Csilla

jegyző

**Végső előterjesztői indokolás**

Legyesbénye Község Önkormányzata megalkotta a hulladékgazdálkodási közszolgáltatásról szóló 2/2016. (III.31.) önkormányzati rendeletet.

2023. július 1. napjával kezdődően a hulladékgazdálkodási közszolgáltatás a jelenlegi formájában megszűnik, tekintettel arra, hogy ettől a naptól kezdődően a Ht. települési önkormányzat hulladékgazdálkodási közfeladat ellátási kötelezettségét tartalmazó szakaszai, valamint az Mötv. 13. § (1) bekezdés 19. pontja hatályát veszti. Ezzel megszűnik a helyi önkormányzatok hulladékgazdálkodási közszolgáltatással kapcsolatos feladat-ellátási kötelezettsége, azt az állam veszi át, mint állami hulladékgazdálkodási közfeladatot.

A Ht. 88. § (4) bekezdésében foglalt korábbi felhatalmazó rendelkezések többsége hatályon kívül helyezésre kerül, így a jogalkotásról szóló 2010. évi CXXX. törvény 13. § (1) bekezdése alapján szükséges a Legyesbénye Község Önkormányzata a hulladékgazdálkodási közszolgáltatásról szóló 2/2016. (III.31.) önkormányzati rendeletének hatályon kívül helyezése.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. §-a alapján az indokolást a Nemzeti Jogszabálytárban közzé kell tenni.